CELEX: 62017CA0107
Language: lv
Date: 2018-07-25 00:00:00
Title: Lieta C-107/17: Tiesas (ceturtā palāta) 2018. gada 25. jūlija spriedums (Lietuvos Aukščiausiasis Teismas (Lietuva) lūgums sniegt prejudiciālu nolēmumu) – “Aviabaltika” UAB/likvidējamā “Ūkio bankas” AB (Lūgums sniegt prejudiciālu nolēmumu – Direktīva 2002/47/EK – Finanšu nodrošinājuma līgumu izpilde – Maksātnespējas procesa uzsākšana pret finanšu nodrošinājuma ņēmēju – Nodrošinājuma izpildes notikuma īstenošanās – Finanšu nodrošinājuma iekļaušana maksātnespējīgā parādnieka mantā – Pienākums prasījumus apmierināt vispirms no finanšu nodrošinājuma)

17.9.2018   
            
            
               LV
            
            
               Eiropas Savienības Oficiālais Vēstnesis
            
            
               C 328/13
            
         
      Tiesas (ceturtā palāta) 2018. gada 25. jūlija spriedums (Lietuvos Aukščiausiasis Teismas (Lietuva) lūgums sniegt prejudiciālu nolēmumu) – “Aviabaltika” UAB/likvidējamā “Ūkio bankas” AB
      
      (Lieta C-107/17) (1)
      
      ((Lūgums sniegt prejudiciālu nolēmumu - Direktīva 2002/47/EK - Finanšu nodrošinājuma līgumu izpilde - Maksātnespējas procesa uzsākšana pret finanšu nodrošinājuma ņēmēju - Nodrošinājuma izpildes notikuma īstenošanās - Finanšu nodrošinājuma iekļaušana maksātnespējīgā parādnieka mantā - Pienākums prasījumus apmierināt vispirms no finanšu nodrošinājuma))
      (2018/C 328/14)
      Tiesvedības valoda – lietuviešu
      
         Iesniedzējtiesa
      
      
         Lietuvos Aukščiausiasis Teismas
      
      
         Pamatlietas puses
      
      
         Prasītāja: “Aviabaltika” UAB
      
      
         Atbildētāja: likvidējamā “Ūkio bankas” AB
      
      
         Rezolutīvā daļa
      
      
                  1)
               
               
                  Eiropas Parlamenta un Padomes Direktīvas 2002/47/EK (2002. gada 6. jūnijs) par finanšu nodrošinājuma līgumiem, kurā grozījumi izdarīti ar Eiropas Parlamenta un Padomes Direktīvu 2009/44/EK (2009. gada 6. maijs), 4. panta 5. punkts ir jāinterpretē tādējādi, ka tajā dalībvalstīm ir noteikts pienākums pieņemt noteikumus, kuros tāda finanšu nodrošinājuma ņēmējam, kas izveidots ar līgumu par finanšu nodrošinājumu galvojuma veidā, savu prasījumu, kurš ir radies nodrošināto finanšu saistību neizpildes dēļ, ir ļauts atgūt no šī nodrošinājuma, ja nodrošinājuma izpildes notikums ir noticis pēc maksātnespējas procesa uzsākšanas pret šo ņēmēju.
               
            
                  2)
               
               
                  Direktīvas 2002/47, kurā grozījumi izdarīti ar Direktīvu 2009/44, 4. panta 1. un 5. punkts ir jāinterpretē tādējādi, ka tāda nodrošinājuma ņēmējam, kas ir izveidots ar līgumu par finanšu nodrošinājumu galvojuma veidā, nav pienākuma savu prasījumu, kurš ir radies ar šo līgumu nodrošināto finanšu saistību neizpildes dēļ, atgūt vispirms no šī nodrošinājuma.
               
            
         (1)  OV C 161, 22.5.2017.